
1. Vispārīgā informācija

1.1. Iepirkuma identifikācijas numurs

RAKUS 2020/16M
1.2. Pasūtītājs

SIA „Rīgas Austrumu klīniskā universitātes slimnīca”, turpmāk - Pasūtītājs
Pasūtītāja rekvizīti: 

adrese: Hipokrāta ielā 2, Rīgā, LV - 1038,

reģistrācijas nr. 40003951628, 

tālrunis 67042400, fakss 67042786.

Bankas rekvizīti:

Banka: A/S Swedbank

Bankas kods HABALV22

Konta Nr. LV24HABA0001407045805
1.3. Iepazīšanās ar iepirkuma procedūras nolikumu

1.3.1. Pasūtītājs nodrošina brīvu un tiešu elektronisku pieeju iepirkuma procedūras, turpmāk - Iepirkuma procedūra, Nolikumam un tā pielikumiem, kuri ir Nolikuma neatņemamas sastāvdaļas, un citiem Iepirkuma procedūras dokumentiem, t.sk., skaidrojumiem, grozījumiem, atbildēm uz jautājumiem, Elektronisko iepirkumu sistēmas (turpmāk – EIS) e-konkursu apakšsistēmā (https://www.eis.gov.lv/EKEIS/Supplier/) un Pasūtītāja tīmekļa vietnē: www.aslimnica.lv, sadaļā „Iepirkumi”, apakšsadaļā „Iepirkumi Publisko iepirkumu likuma 9. panta kārtībā”.
1.3.2. Paziņojums par Iepirkuma procedūru tiek publicēts arī Iepirkumu uzraudzības biroja (turpmāk – IUB) tīmekļa vietnē: www.iub.gov.lv.
1.3.3. Lejupielādējot Iepirkuma procedūras dokumentus, pretendents uzņemas atbildību sekot līdzi Pasūtītāja sniegtajai papildu informācijai, kas tiek publicēta EIS e-konkursu apakšsistēmā (https://www.eis.gov.lv/EKEIS/Supplier/) un Pasūtītāja tīmekļa vietnē: www.aslimnica.lv, sadaļā „Iepirkumi”, apakšsadaļā „Iepirkumi Publisko iepirkumu likuma 9. panta kārtībā”.

1.3.4. Kontaktpersonas telefoniskām konsultācijām:

1.3.4.1. par tehnisko specifikāciju: Medicīnas tehnoloģiju direktors Gints Cīrulis , tālr. 29244294, e-pasts: iepirkumi@aslimnica.lv; 
1.3.4.2. par procedūru – Līga Cirpone, Iepirkumu daļas juriste, tālr. +371 67042336, e-pasts: iepirkumi@aslimnica.lv.
1.4. Piedāvājumu iesniegšanas vieta, datums, laiks un kārtība 
1.4.1. Saskaņā ar Publisko iepirkumu likuma, turpmāk - PIeL, 39. panta pirmo daļu, piedāvājumi ir iesniedzami TIKAI ELEKTRONISKI, izmantojot EIS e-konkursu apakšsistēmu. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem un noraidīti un neatvērti tiek nosūtīti atpakaļ iesniedzējam.

1.4.2. Informāciju par to, kā piegādātājs var reģistrēties EIS e-konkursu apakšsistēmā skatīt: https://www.eis.gov.lv/EIS/Publications/PublicationView.aspx?PublicationId=883.
1.4.3. Piedāvājumu iesniegšanas termiņš noteikts līdz 2020. gada 31.marta plkst.1300.
1.5. Piedāvājuma noformēšana

1.5.1. Piedāvājums jāiesniedz elektroniski EIS e-konkursu apakšsistēmā (https://www.eis.gov.lv/EKEIS/Supplier/), ievērojot šādas pretendenta izvēles iespējas:
1.5.1.1.  
izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs Iepirkuma procedūras sadaļā ievietotās formas un laukus;

1.5.1.2.  
elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, tostarp, ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem).
1.5.2. Sagatavojot piedāvājumu, pretendents ievēro, ka:

a. Piedāvājuma dokumenti ir jāsagatavo atsevišķos elektroniskos dokumentos ar standarta biroja programmatūras rīkiem nolasāmā formātā (piemēram, Microsoft Office 2010 (vai jaunākas programmatūras versijas) formātā vai pdf formātā). Tehniskā specifikācija jāaizpilda atsevišķā elektroniskā dokumentā ar Microsoft Office 2010 (vai jaunākas programmatūras versijas) rīkiem lasāmā formātā.
b. Pretendents piedāvājuma dokumentus paraksta ar EIS piedāvāto elektronisko parakstu.

c. Piedāvājuma dokumentus paraksta piegādātāja pārstāvis ar Latvijas Republikas Uzņēmumu reģistrā vai atbilstošā reģistrā ārvalstīs nostiprinātām paraksta tiesībām vai šīs personas pilnvarota persona, pievienojot atbilstoši noformētu pilnvaru un dokumentu, kas apliecina pilnvaras izdevēja paraksta (pārstāvības) tiesības. Pilnvarā precīzi jānorāda pilnvarotajai personai piešķirto tiesību un saistību apjoms.

d. Ja piedāvājumu iesniedz personu apvienība jebkurā to kombinācijā, piedāvājumā norāda tās pilnvaroto pārstāvi ar tiesībām elektroniski parakstīt visus ar šo iepirkuma procedūru saistītos dokumentus. Pilnvarojums pārstāvēt personu apvienību ir jāparaksta katras personas apvienībā iekļautās personas pārstāvēttiesīgajam vai pilnvarotajam pārstāvim.
1.5.1. Pretendents piedāvājuma noformēšanā ievēro Elektronisko dokumentu likumā un Ministru kabineta 2005.gada 28.jūnija noteikumos Nr. 473 „Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteiktās prasības attiecībā uz elektronisko dokumentu, kā arī drukātas formas dokumentu elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem.
1.5.4. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
1.5.5. 
Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra noteikumiem Nr.558 „Dokumentu izstrādāšanas un noformēšanas kārtība”.
1.5.6.
Piedāvājums jāsagatavo latviešu valodā. Svešvalodā sagatavotiem piedāvājuma dokumentiem jāpievieno apliecināts tulkojums latviešu valodā saskaņā ar Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”. Par dokumentu tulkojuma atbilstību oriģinālam atbild pretendents.
1.5.7.
Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
1.5.8.
Ja pretendents iesniedzis kāda dokumenta kopiju, to apliecina atbilstoši Dokumentu juridiskā spēka likumam. Ja Pasūtītājam rodas šaubas par iesniegtā dokumenta kopijas autentiskumu, PIeL 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
1.5.9.
Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu, pretendents to norāda savā piedāvājumā. Par komercnoslēpumu nevar tikt atzīta informācija, kas saskaņā ar normatīvajiem aktiem ir vispārpieejama, t.sk., Nolikumā iekļautā informācija.
2. Informācija par iepirkuma priekšmetu

2.1. 
Iepirkuma priekšmeta apraksts

2.1.1. Iepirkuma priekšmets: 2 (divu) laminārās plūsmas skapju iegāde darbam ar citotoksiskām vielām (turpmāk – Iekārta).
2.1.2. Klasifikācija.
CPV kods: 33100000-1 (Medicīniskās ierīces).
2.1.3. Iepirkuma priekšmets: NAV sadalīts daļās.
2.1.4. Pretendents var iesniegt piedāvājumu tikai par visu iepirkuma priekšmeta apjomu kopā.
2.1.5. Piedāvājumi, kuros nebūs piedāvātas visas daļā ietilpstošās pozīcijas, netiks vērtēti.

2.1.6. Pretendents nevar iesniegt piedāvājuma variantus.
2.2. 
Iepirkuma līguma izpilde
2.2.1. Līgums stājas spēkā abpusējas parakstīšanas brīdī un ir spēkā līdz pilnīgai saistību izpildei.

2.2.2. Iekārtas piegāde, uzstādīšana un nodošana ekspluatācijā Piegādātājam jāveic 6 (sešu) nedēļu laikā no Līguma spēkā stāšanās brīža.
2.2.3. Līguma izpildes vieta - stacionārs „Latvijas Onkoloģijas centrs”, Hipokrāta ielā 4, Rīgā.
2.2.4. Pasūtītājs veic samaksu Piegādātājam 30 (trīsdesmit) kalendāro dienu laikā pēc pieņemšanas - nodošanas akta abpusējas parakstīšanas un rēķina saņemšanas.

3. Prasības pretendentiem
3.1. Pretendents ir reģistrēts normatīvajos aktos noteiktajā kārtībā.

3.2. Pretendents tiek izslēgts no turpmākas dalības iepirkuma procedūrā PIeL 9. panta astotajā daļā noteiktajos gadījumos un PIeL 9. pantā noteiktajā kārtībā, bet pārbaude attiecībā uz Nolikuma 3.3.6. punktā noteikto prasību tiek veikta Starptautisko un Latvijas Republikas nacionālo sankciju likuma 11.1 pantā noteiktajā kārtībā.
3.3. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:
3.3.1.
pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
3.3.2.
piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tostarp valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150  euro;

3.3.3.
iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu PIeL 25. panta pirmās un otrās daļas izpratnē vai ir ieinteresēts kāda pretendenta izvēlē un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
3.3.4. 
Nolikuma 3.3.1., 3.3.2., 3.3.3. punktu noteikumi attiecas arī uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas Nolikumā, kā arī uz personālsabiedrības biedru, ja pretendents ir personālsabiedrība.
3.3.5.
pretendents ir ārzonā reģistrēta juridiskā persona vai personu apvienība.
3.3.6.
pretendentam, kuram būtu piešķiramas līguma slēgšanas tiesības, tā valdes vai padomes loceklim, pārstāvēttiesīgajai personai vai prokūristam, vai personai, kura ir pilnvarota pārstāvēt pretendentu darbībās, kas saistītas ar filiāli, personālsabiedrības biedram, ja pretendents ir personālsabiedrība, apakšuzņēmējam, kura veicamo būvdarbu vērtība ir vismaz 10% (desmit procenti) no kopējās līguma vērtības, vai personai, uz kuras iespējām pretendents balstās, lai apliecinātu, ka tā kvalifikācija atbilst iepirkuma procedūras dokumentos noteiktajām prasībām, ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas, kuras ietekmē līguma izpildi.
3.4. Iekārtu ražotājam ir sertifikāts par kvalitātes vadības sistēmas atbilstību.
3.5. Iekārtu ražotājs ir izdevis Iekārtas CE sertifikātu ar norādēm par Iekārtu atbilstību visām uz to attiecināmajām normatīvajām prasībām.
3.6. Pretendentam ir tiesības pārdot, uzstādīt piedāvātās Iekārtas, veikt tās tehnisko apkopi un remontu, t.i. garantijas un pēcgarantijas apkopi, garantijas un pēcgarantijas remontu Eiropas Savienībā.
3.7. Pretendenta rīcībā ir vismaz viens servisa inženieris, kurš ir Iekārtas ražotāja apmācīts un sertificēts attiecīgās iekārtas uzstādīšanai, remonta un apkopes (ja attiecīgajai iekārtai apkopi saskaņā ar normatīvajiem aktiem un iekārtas ražotāja noteikto ir nepieciešams veikt) veikšanai Latvijas Republikā.
3.8. Piedāvātās Iekārtas ražotas ne agrāk kā 2019. gadā, ir jaunas, nelietotas un atbilst visām Pasūtītāja tehniskajā specifikācijā noteiktajām prasībām.
3.9. Pretendentam jānodrošina Iekārtas tehniskajā dokumentācijā pieprasītās Iekārtas funkciju atbilstības testēšanu un elektrodrošības pārbaudi un jānodod pārbaudi apliecinošie dokumenti kopā ar pieņemšanas un nodošanas aktu. Pretendentam piedāvātajām Iekārtām bez maksas jānodrošina Iekārtu funkciju atbilstības testēšanu un elektrodrošības pārbaudes, atbilstoši ražotāja noteiktajam periodiskumam un metodikai, un Iekārtu tehnisko apkopi, remontu un rezerves daļu nomaiņu 24 (divdesmit četrus) mēnešus no pieņemšanas un nodošanas akta abpusējas parakstīšanas brīža.
3.10. Pretendenta piedāvātajām Iekārtām ir Iekārtu ražotāja izdota datu brošūra. Datu brošūrā ir jābūt atspoguļotiem visiem tehniskajā specifikācijā noteiktajiem parametriem.
3.11. Nododot ekspluatācijā Iekārtas, piegādātājam jānodrošina Iekārtu lietošanas instrukcija (latviešu valodā papīra formātā un uz datu nesēja) un citas dokumentācijas oriģinālvalodā un valsts valodā nodošanu, kā arī servisa rokasgrāmatas sadaļu, kurā norādītas ražotāja noteiktās tehniskās apkopes periodiskums, tajās iekļautie darbi (tostarp funkciju atbilstības testēšanu un elektrodrošības pārbaudes ar norādītiem atbilstības kritērijiem) un nomaināmie materiāli.
3.12. Pretendentam ir Iekārtu ražotāja izdots piedāvāto Iekārtu apkopes intervālu un apkopes darbu saraksts.
4. Iesniedzamie dokumenti
4.1. Pretendenta pieteikums dalībai iepirkuma procedūrā (aizpildīta Nolikuma pielikumā Nr.1 pievienotā forma).
4.2. Ražotājam izdota sertifikāta par kvalitātes vadības sistēmas atbilstību kopija un tā tulkojums – abi dokumenti ar pretendenta apliecinājumu.
4.3. Iekārtas ražotāja izdots CE sertifikāts ar norādēm par Iekārtu atbilstību visām uz to attiecināmajām normatīvajām prasībām un tā tulkojums – abi dokumenti ar pretendenta apliecinājumu.
4.4. Iekārtu ražotāja autorizācijas pilnvarojums Pretendentam par tiesībām pārdot, uzstādīt piedāvātās Iekārtas, veikt tās tehniskās apkopes un remontu, t.i. garantijas un pēcgarantijas apkopi, garantijas un pēcgarantijas remontu Eiropas Savienībā.
4.5. Pretendenta apliecinājums par to, ka Pretendenta rīcībā ir vismaz viens servisa inženieris, kurš ir ražotāja apmācīts un sertificēts attiecīgā medicīnas aprīkojuma uzstādīšanai, remonta un apkopes veikšanai Eiropas Savienībā. Pretendents pievieno ražotāja apliecinājuma vai inženierim izdota sertifikāta kopiju.
4.6. Pretendenta apliecinājums par to, ka piedāvātās Iekārtas ražotas ne agrāk kā 2019. gadā, ir jaunas, nelietotas un atbilst visām Pasūtītāja tehniskajā specifikācijā noteiktajām prasībām.
4.7. Pretendenta apliecinājums, ka Pretendents piedāvātajām Iekārtām 24 (divdesmit četrus) mēnešus no nodošanas un pieņemšanas akta abpusējas parakstīšanas brīža bez maksas nodrošinās Iekārtu funkciju atbilstības testēšanu un elektrodrošības pārbaudes, atbilstoši ražotāja noteiktajam periodiskumam un metodikai, Iekārtu tehnisko apkopi, remontu un rezerves daļu nomaiņu.
4.8. Pretendenta apliecināta Iekārtu ražotāja izdota datu brošūra (var būt latviešu vai angļu valodā) ar precīzi atzīmētām atbilstībām tehniskās specifikācijas prasībām.

4.9. Pretendenta apliecinājums, ka, nododot ekspluatācijā Iekārtas, piegādātājs nodrošinās Iekārtas lietošanas instrukcijas (latviešu valodā papīra formātā un uz datu nesēja) un citas dokumentācijas oriģinālvalodā un valsts valodā nodošanu, kā arī servisa rokasgrāmatas sadaļu, kurā norādītas ražotāja noteiktās tehniskās apkopes periodiskums, tajās iekļautie darbi (tostarp tā elektrodrošības un funkcionālās pārbaudes ar norādītiem atbilstības kritērijiem) un nomaināmie materiāli.
4.10. Iekārtu ražotāja izdots piedāvāto Iekārtu apkopes intervālu un apkopes darbu sarakstu.
4.11. Tehniskais un finanšu piedāvājums 
4.13.1. Tehniskais piedāvājums – aizpildīta MS Excel tabula Nolikuma pielikums Nr.2 „Tehniskā specifikācija”. Tehnisko piedāvājumu pretendents sagatavo precīzi atbilstoši „Tehniskā specifikācija” norādītajām tehniskajām prasībām.

4.13.2.
Tehniskajā piedāvājumā - Nolikuma pielikums Nr.2 „Tehniskā un finanšu piedāvājums” ir jāieraksta atsauces uz informatīvo materiālu ar precīzi atzīmētām atbilstībām tehniskās specifikācijas prasībām.
4.13.3.
Finanšu piedāvājuma cenās ir jāietver visas izmaksas, kas saistītas ar visu līgumsaistību izpildi, kā arī nodokļi, nodevas un citas izmaksas, izņemot PVN, kuras rodas vai var rasties pretendentam, izpildot līgumsaistības. Visas piedāvājuma cenas ir jānorāda euro, uzrādot ne vairāk kā divus ciparus aiz komata, pārējie cipari aiz komata tiks svītroti un netiks ņemti vērā.

4.13.4.
Par finanšu piedāvājuma aritmētisko precizitāti atbild pretendents.
4.13.5.
Pretendentam jānodrošina, ka piedāvātās Iekārtas ir jaunas, iepriekš nelietotas un nesatur iepriekš lietotas vai atjaunotas sastāvdaļas vai komponentes.
5. Piedāvājumu vērtēšana un izvēles kritērijs
5.1. 
Piedāvājumu vērtēšana

5.1.1. Vērtēšana notiek šādi:

5.1.1.1.
piedāvājumu noformējuma pārbaude;
5.1.1.2.
tehnisko un finanšu piedāvājumu atbilstības pārbaude;

5.1.1.3.
pretendenta, kuram būtu piešķiramas iepirkuma līguma slēgšanas tiesības, atbilstības kvalifikācijas prasībām pārbaude;

5.1.1.4.
piedāvājuma izvēle iepirkuma līguma slēgšanas tiesību piešķiršanai saskaņā ar noteiktajiem piedāvājuma izvērtēšanas kritērijiem;

5.1.1.5.
pretendenta, kuram būtu piešķiramas iepirkuma līguma slēgšanas tiesības, atbilstības PIeL 9. panta astotās daļas noteikumiem un Starptautisko un Latvijas Republikas nacionālo sankciju likuma 11.1 panta noteikumiem pārbaude.
5.1.2. Komisija ir tiesīga izslēgt pretendentu no tālākās dalības iepirkuma procedūrā gadījumos, ja:

5.1.2.1.
pretendents neatbilst šajā Nolikumā norādītajiem kritērijiem vai normatīvo aktu prasībām;

5.1.2.2.
pretendents izslēdzams, atbilstoši PIeL noteikumiem;

5.1.2.3.
pretendents norādījis nepatiesas ziņas;

5.1.2.4.
pretendents nav sniedzis ziņas par atbilstību minētajiem kritērijiem (nav iesniedzis visus Nolikuma 4. punktā norādītos dokumentus vai prasīto informāciju);

5.1.2.5.
piedāvājums neatbilst Nolikumā norādītajām prasībām;
5.1.2.6.
pretendents nav iesniedzis piedāvājumu par visu iepirkuma priekšmetu;
5.1.2.7.
pretendenta piedāvājums ir nepamatoti lēts.
5.1.3. Pretendenti, kuri ir izturējuši pretendentu atlases dokumentu pārbaudi un tehniskā piedāvājuma atbilstības pārbaudi, piedalās finanšu piedāvājumu vērtēšanā.
5.1.4. Komisija, vērtējot pretendentu finanšu piedāvājumus, pārbauda, vai piedāvājumā nav aritmētiskās kļūdas. Ja tiek konstatēta aritmētiska kļūda, komisija izlabo aritmētiskās kļūdas, uzskatot, ka nekļūdīga ir piedāvātā vienas vienības cena. Par kļūdu labojumu komisija paziņo pretendentam.
5.1.5. Pretendentu atlases dokumentu, tehnisko un finanšu piedāvājumu atbilstības pārbaudi un piedāvājumu vērtēšanu komisija veic slēgtā iepirkuma komisijas sēdē.
5.1.6. Komisijai ir tiesības pārbaudīt pretendenta sniegto ziņu patiesumu, kā arī pieprasīt informāciju no kompetentām iestādēm.

5.1.7. Ja pretendenta iesniegtā informācija atšķiras no publiski pieejamajās datu bāzēs un reģistros atrodamās, iepirkuma komisijai ir tiesības uzskatīt, ka pretendents sniedzis nepatiesas ziņas.
5.1.8. Visā iepirkuma procedūras norisē, ieskaitot vērtēšanu, iepirkuma komisija piemēro tās tiesību normas, kuras bija spēkā iepirkuma izsludināšanas dienā.
5.2. 
Piedāvājuma izvēles kritērijs

5.2.1. 
Iepirkuma komisija izvēlas saimnieciski visizdevīgāko piedāvājumu, kā piedāvājuma izvēles kritēriju nosakot viszemāko cenu no Nolikuma prasībām atbilstošajiem piedāvājumiem.
5.2.2.
Vienādas cenas gadījumā komisija izvēlas pretendentu, kas ir nacionāla līmeņa darba devēju organizācijas biedrs un ir noslēdzis koplīgumu ar arodbiedrību, kas ir nacionāla līmeņa arodbiedrības biedre (ja piedāvājumu iesniegusi personālsabiedrība vai personu apvienība, koplīgumam jābūt noslēgtam ar katru personālsabiedrības biedru un katru personu apvienības dalībnieku).

5.2.3.
Vienādas cenas gadījumā komisija pretendentiem pieprasa Nolikuma 5.2.2. punktā minēto informāciju. Ja pēc šā kritērija pretendentu novērtējums ir vienāds, komisija rīko sēdi, kurā veic izlozi, pieaicinot pretendentu pārstāvjus.
6. Iepirkuma līguma slēgšana
6.1. Pasūtītājs slēgs ar izraudzīto pretendentu iepirkuma līgumu, pamatojoties uz pretendenta piedāvājumu, saskaņā ar Nolikuma noteikumiem un iepirkuma līguma projektu (Nolikuma pielikums Nr.3).

6.2. Līguma slēgšanas laikā līguma noteikumi nav Pasūtītāja un pretendenta apspriešanas un mainīšanas priekšmets.

6.3. Gadījumā, ja uzvarējušais pretendents atsakās slēgt līgumu atbilstoši līguma projekta noteikumiem, tiek uzskatīts, ka pretendents atsakās slēgt līgumu, un komisija izvēlas piedāvājumu ar nākamo viszemāko cenu. Komisija pārbauda vai nākamo piedāvājumu iesniegušais pretendents nav uzskatāms par vienu tirgus dalībnieku kopā ar sākotnēji izraudzīto pretendentu, kurš atteicās slēgt iepirkuma līgumu ar Pasūtītāju, kā arī šī pretendenta atbilstību PIeL 9. panta astotās daļas izslēgšanas noteikumiem un Starptautisko un Latvijas Republikas nacionālo sankciju likuma 11.1pantā noteiktajiem gadījumiem.
6.4. Ja uzvarējušais pretendents 5 (piecu) darba dienu laikā nesaskaņo elektroniski nosūtīto līguma projektu, tiek uzskatīts, ka pretendents ir atteicies slēgt iepirkuma līgumu.
6.5. Pretendentam ir pienākums 5 (piecu) darba dienu laikā no Pasūtītāja uzaicinājuma parakstīt iepirkuma līgumu.

6.6. Gadījumā, ja Nolikuma 6.5. punktā noteiktais termiņš tiek pārsniegts par 5 (piecām) darba dienām, tiek uzskatīts, ka pretendents ir atteicies slēgt iepirkuma līgumu.
Nolikuma pielikumi:

· Pielikums Nr.1 – Pieteikuma forma. 

· Pielikums Nr.2 – Tehniskā specifikācija - finanšu piedāvājuma forma.
· Pielikums Nr.3 – Līguma projekts.
Iepirkuma komisijas priekšsēdētāja vietniece:

